MLDataScientist/Wikipedia-uzbek-2024-05-01 huggingface dataset:
Ruslan Medjitov

Ruslan Maqsutovich Medjitov (1966-yil 12-martda tugʻilgan) – Yale tibbiyot maktabining immunobiologiya professori, Yale saraton markazi aʼzosi va Xovard Xyuz tibbiyot institutining tadqiqotchisi. Uning tadqiqotlari tugʻma immunitet tizimini tahlil qilishga, yalligʻlanishga qarshi davolarning taʼsiriga qaratilgan. Shuningdek, adaptiv immunitetning tugʻma nazoratini va xost-patogen oʻzaro taʼsirini oʻrgangan.

Ruslan 2010-yil 27-aprelda AQSh Milliy fanlar akademiyasiga saylangan.

Hayoti 
Ruslan Medjitov 1966-yili Toshkent shahrida tugʻilgan. Dastlab, Toshkent davlat universitetida fan bakalavri darajasini, Moskva davlat universitetida biokimyo fanlari nomzodi ilmiy darajasini olgan. 1992-yilda Charlz Jeynueyning tugʻma immunitetni qoʻzgʻatadigan faraziy flip-flop haqidagi maqolasini oʻqiydi.

Yalega kelishdan oldin San-Diegodagi Kaliforniya universitetida Rassel Dulitl laboratoriyasida ishlagan. Ruslan maxsus immunologik taʼlimga ega boʻlmay turib, naqshni aniqlaydigan retseptorlarni topish kerakligini tushunadi.

Medjitov 2012-yil 15-mayda Moskva davlat universitetining faxriy professori diplomi va medali bilan taqdirlangan. U yerda muntazam ravishda oʻz maʼruzalarini oʻqiydi. Hozirda Yale universiteti tibbiyot fakultetida Sterling professori sifatida xizmat qilmoqda.

Mukofotlari 
Ruslan Medjitov Saraton ilmiy-tadqiqot institutining asosiy va oʻsimta immunologiyasi boʻyicha taniqli tadqiqotlari uchun William Coley mukofoti, Yale universitetining sanʼat magistri, Emil fon Behring mukofoti, AAI-BD biosciences tadqiqotchisi va universitetda Causa sharafi doktori unvoniga sazovor boʻlgan. Myunxen, Nyu-York sanʼat va fanlar akademiyasining yosh olimlar uchun Blavatnik mukofotini olgan. Shuningdek, Chikago universitetining Howard Taylor Ricketts mukofoti, 2010-yilda asosiy tibbiy tadqiqotlar boʻyicha taniqli ish uchun Lyuis S. Rozenstiel mukofoti va 2019-yilda Dickson mukofoti bilan taqdirlangan.

Oilasi 
Medjitov 2007-yilda Yale universitetining molekulyar, hujayrali va rivojlanish biologiyasi kafedrasi professori Akiko Ivasaki bilan turmush quradi. Ularning ikkita qizi bor.

Manbalar

Havolalar 

 HHMI olimi tarjimai holi: Ruslan Medjitov 
 Yel universitetida bio

Toshkentlik olimlar
Yashayotgan insonlar
1966-yilda tugʻilganlar
12-martda tugʻilganlar
Toshkentda tugʻilganlar
Nailya Galyamova

Nailiya Galiamova (1961-yil 26-mart, Toshkent, Oʻzbekiston) – bastakor. U Vilnyus, Litvada yashab, shu yerda ishlagan.

Hayoti 
Galiamova 1968-yildan 1979-yilgacha Toshkent davlat konservatoriyasi qoshidagi Vladislav Uspenskiy nomidagi oʻrta musiqa maktabida fortepiano va kompozitsiya boʻyicha oʻqigan. 1979—1984-yillarda Moskvadagi Pyotr Chaykovskiy nomidagi Davlat konservatoriyasida professor Albert Leman qoʻlida kompozitsiyani oʻqib, uni aʼlo baholar bilan tugatgan. Keyin 1984-yildan 1989-yilgacha aspiranturada kompozitsiyani davom ettiradi.

Spektakllari 
Galiamovaning asarlari Toshkent, Moskva, Sankt-Peterburg, Vilnyus va boshqa shaharlarda oʻtkazilgan turli konsert, tanlov va festivallarda ijro etilgan. 1985—1987-yillarda talabalar va aspirantlar oʻrtasida oʻtkazilgan Butunittifoq tanlovlarda qatnashgan. Uning fortepiano kontserti birinchi, violonçel sonatasi ikkinchi mukofotga sazovor boʻlgan.

Musiqiy asarlari roʻyxati

Orkestr 

 1984-yil Fortepiano va orkestr uchun „Concerto“
 1988-yil fagot va orkestr uchun „Symphonic Dances“

Xor 

 1983-yil Aleksandr Blokning sheʼrlarida aralash xor va kapella uchun „Svirel zapela“.
 2009-yil Ramutė Skuchaite tomonidan bolalar xori va pianino uchun „Forest Bells“ matni

Manbalar

Tashqi havolalar 

 Litva musiqa eksporti

Yashayotgan insonlar
1961-yilda tugʻilganlar
Xokkey boʻyicha 2023-2024-yilgi Qozogʻiston chempionati

Xokkey boʻyicha 2023-2024-yilgi Qozogʻiston chempionati – Xokkey boʻyicha Qozogʻizton chempionatining 32-mavsumi.

Ushbu mavsumda Qozogʻistonning 10 jamoasi va Oʻzbekistonning 1 jamoasi (Humo) ishtirok etmoqda. Chempionat 2023-yilning sentyabr oyida start oldi. Chempionat uch bosqichdan iborat holda davom etadi. Birinchi bosqich Sentyabr-Dekabr, ikkinchi bosqich Yanvar-Fevral oylarida boʻlib oʻtadi. Uchinchi bosqichda 8 ta jamoa pley-offda qatnashadi.

Jamoalar

Turnir jadvali

Manbalar

Havolalar 
 ligasy.kz/ Rasmiy sayt

Xokkey ligalari
Turkiy davlatlar tashkiloti bayrogʻi

2012-yil 23-avgustda Bishkekda boʻlib oʻtgan 2-sammitida Turkiy Davlatlar Tashkilotining bayrogʻi, ilgari Turkiy Kengash bayrogʻi qabul qilingan va 2012-yil 12-oktabrda rasman koʻtarilgan.

Bayroq oʻzida asl toʻrt aʼzoning ramzlarini birlashtiradi: Qozogʻiston bayrogʻining ochiq koʻk rangi, Qirgʻiziston bayrogʻining quyoshi, Ozarbayjon bayrogʻining yulduzi va turk bayrogʻining yarim oyi.

Yana qarang 

 Turkiy davlatlar tashkiloti

Manbalar 

Xalqaro tashkilotlar bayroqlari
Anton Jivayev

Anton Jivayev (1976-yilda tugʻilgan) – rossiyalik skripkachi, orkestr ijrochisi, kamera musiqachisi va solist sifatida xalqaro martabaga erishgan. 2012-yili Leyptsigdagi Gevandxaus orkestri skripkachisi, 2015-yildan esa Gevandxaus kvarteti skripkachisi boʻlgan.

Hayoti 
Jivayev 1976-yili Toshkent shahrida rossiyalik musiqachilar oilasida tugʻilgan. Yetti yoshidan Nathan Mendelssohndan skripka saboqlarini olgan. Toshkent konservatoriyasi qoshidagi Uspenskiy-Schule musiqa iqtidorli bolalar uchun musiqa maktabining oʻquvchisi boʻlgan. Maktabni tugatgandan keyin, konservatoriyaga qabul qilinadi. Keyinchalik 16 yoshida violaga oʻtib, u yerda uch yil davomida Aleksandr Polonskiy bilan birga oʻqiydi. 1997-yildan Pitsburgda (AQSh) Dukesn universitetining Artist diplom dasturida Pitsburg simfonik orkestrining bosh viyolasi Rendolf Kelli bilan oʻqishni davom ettiradi. Duquesne konsert tanlovi gʻolibi sifatida 1999-yil aprel oyida Duquesne simfonik orkestri bilan Hindemitning „Der Schwanendreher“ asarini ijro etadi.

U 2006-yildan 2012-yil sentyabr oyigacha Shimoliy Karolina simfoniyasida asosiy viola ijro etgan. Shuningdek, viola oʻqituvchisi boʻlib ishlab, torli asboblarni taʼmirlagan. 2012-yildan Leyptsigdagi Gevandxaus orkestri skripkachisi boʻladi. U yerda 2015-yildan Gevandxaus kvartetida ham oʻynab, Xitoyda kvartet va Yaponiyada Betxoven torli kvartetlarining siklini ijro etadi.

1999-yilning kuzida Jivayev Filadelfiyadagi Kertis nomidagi musiqa maktabida Jozef de Pasquale va keyinroq Roberto Diaz bilan oʻqishni boshlagan. 2000-yil dekabr oyida Kurtis nomidagi musiqa maktabida boʻlib oʻtgan alta va ansambl uchun kontsertinoning jahon premyerasini ijro etgan. Unga kuyni boshqa bitiruvchisi Yevgeniy Sharlat bastalagan edi.

Manbalar

Havolalar 

 Werner Kopfmüller: Klare Rollenverteilung25 Jahre als Primarius: Festkonzert für Frank-Michael Erben und das Gewandhaus-Quartett  (in German) sinfonialeipzig.de 15 January 2019
 The Tanglewood Music Center is known around the world as a top-tier summer academy for advanced musical study. Boston Symphony Orchestra

Yashayotgan insonlar
1976-yilda tugʻilganlar
Toshkentlik musiqachilar
Toshkentda tugʻilganlar
Ismoil Sattiyev

Ismoil Maxdum Sattiyev (1893, Yangiqo'rg'on tumani-1976, Toshkent) – Oʻrta Osiyo, Oʻzbekistondagi eng taniqli diniy arbob, mashhur muddaris, xushxat xattotlardan biri.

Oilasi 
Otalari Mulla Satti oxund Mulla Abduroziq Oxund oʻgʻli hozirgi Yangiqoʻrgʻon tumanining Sho’rkent qishlogʻidan chiqqan. Ancha yillar Namangan shahridagi Sharif hoji mahallasi va Xasti Xizr dahasidagi masjidlarda imomlik va maktabdorlik qilgan. 1927 yili vafot etgan.

Onalari Sharofatxon bibi (1873-1973)

Akalari Ibrohim maxdum 1890 yili Yangiqoʻrgʻon tumani Shoʻrkent qishlogʻida tavallud topgan. Arab, fors, turk tillarini mukammal egallagan. 1983 yilning 25 oktyabrida vafot qildi.

Ukalari Is’hoq Maxdum olim va jamoat arbobi boʻlgan. 1911 yili Namangan shahrida tavallud topgan. 1994 yili 15 iyunda Namangan shahrida vafot etgan.

Ukalari Habibulloh va Ubaydullohlar ham imli va taqvodor insonlar boʻlishgan.

Uch nafar: Hanifaxon, Havoxon va Mahmudaxon ismli singillari boʻlgan.

1930 yili birinchi ayoli Zaynabxon poshshaga uylangan. Mamnuna ismli qizlari boʻlgan. Zaynabxon vafotidan soʻng, Xadichaxonga uylanganlar. Hojiahmad ismli farzand koʻrishgan. Ammo tez orada ajrashib ketishgan.  

Keyingi ayollari Saodatxon ayadan Abdullohxon, Muhammadxon, Mahmudxon, Karimaxon, Fotimaxon, Mahfuzaxon, Abdulatifxon, Xayrulloh ismli farzandlar tugʻildi.

Shayx Ismoil Maxdumning nabirasi, Abdulhamid Tursunov hozirda O’zbekiston musulmonlari idorasining xodimi boʻlib ishlamoqda.

Taʼlimi 
13 yoshida Abdugʻafur qori Abdujalil oʻgʻli qoʻlida Qur’oni karimni toʻliq yod olgan.  Namangandagi Mulla qirg’iz madrasasida Sobitxontoʻra Abulmaoniy va boshqa ustozlardan tahsil olgan, tafsir, hadis, fiqh ilmlarini puxta egallagan.

Faoliyati 
1943 yilda Oʻrta Osiyo va Qozogʻiston musulmonlari diniy idorasini tashkil qilishda qatnashdi. Diniy nazoratning tashkiliy hay’atiga aʼzo etib tayinlanadi. 1946 yildan boshlab diniy idorada muhtasib, Buxorodagi Mir Arab madrasasi mudiri, 1957 yildan umri oxirigacha diniy idora raisi noibi va qozi vazifalarida ishladi. Ayni paytda u Imom

Buxoriy nomidagi Toshkent Islom institutida hadis, fiqh, tafsir va nahv fanlaridan dars beradi (1971-1975). Hozirgi vaqtda shogirdlari, Oʻrta Osiyo mamlakatlari, Rossiya, Ozarbayjon davlatlarida xizmat qiladi.

Shayx Ismoil Maxdum arab, fors tillarini mukammal bilgan. Xattot va chiroyli husnixat sohibi boʻlgan.

Qur’oni karim, diniy taqvim, jurnal va kitoblar chop etish ishiga boshchilik qildilar. „Toshkentda Usmon mushafining tarixi“

kitobini arab tilida yozganlar, asar arab va oʻzbek tillarida chop etilgan. Bu asar 1995 yili Maxdumning oʻgʻli Abdulloh Ismoilov tomonidan nashr qilingan.

Shayx Ismoil Maxdum olti marta hojilarga bosh boʻlib, muborak haj safarlarini ado etganlar.

Vafoti 
1976 yili 22 yanvar kuni Toshkentda vafot etgan. Janozasini muftiy Shayx Ziyovuddinxon ibn Eshon Boboxon oʻqigan. Qabrlari Namangandagi Mavlaviy qabristonida.
Diniy arboblar
O'zbek imomlari
Toshkentda vafot etganlar
Mir Arab madrasasida mudarrislik qilganlar
Anna Malikova

Anna Malikova (1965-yil 14-iyulda tugʻilgan) – rus pianinochisi.

Hayoti 
Anna Malikova 1965-yil 14-iyulda Toshkent shahrida tugʻilgan. Annaning ota-onasi ham pianinochi boʻlgan. Malikova musiqiy taʼlimni Uspenskiy nomidagi musiqa maktabida olgan.

14 yoshida Moskvaga yuborilib, Markaziy musiqa maktabiga oʻqishga kirgan. Musiqiy maktabda Rossiyaning eng taniqli pianino oʻqituvchilaridan biri hisoblangan Lev Naumovning shogirdi boʻlgan. 1979-yildan 1984-yilgacha u bilan birga tahsil oladi. Keyinchalik esa Chaykovskiy konservatoriyasida Naumov bilan oʻqishni davom ettirgan. Talabalik davrida 1990-yilda Varshavadagi Shopen tanlovida beshinchi oʻrinni qoʻlga kiritgan.

Malikova bir yil davomida Markaziy musiqa bilim yurtida dars bergan (1991-1992). 1992–1996-yillarda Chaykovskiy nomidagi konservatoriyada Naumovning assistenti sifatida dars bergan. Uning faoliyati keyin Sovet Ittifoqi davrida boshlangan.

1993-yilda Myunxendagi ARD tanlovida birinchi oʻrinni egallab, xalqaro sahnalarda ham mashhurlikga erisha boshlaydi. Jumladan, Avstraliya kamera orkestri, Sidney simfoniyasi, Varshava milliy filarmoniyasi va Bavariya radiosi korporativ orkestri kabi orkestrlar bilan birga chiqishni boshlagan.

Hozirda Anna Avstriyaning Vena shahrida yashaydi.

Faoliyati 
Moskva, Leningrad, Omsk, Boku shaharlarida, Yekaterinburg, Minsk, Nijniy Novgorod, Qozon va Toshkentda orkestrlar bilan konsertlar ijro etgan. Armaniston, Xitoy, Yevropa, Yaponiya, Koreya va Janubiy Amerikadagi mahorat darslarida qatnashib, tanlovlarda hakam sifatida qatnashgan. 2002-yildan 2005-yilgacha Germaniyaning Essen shahridagi Folkvang universitetida oʻrinbosar professor, 2011-yildan 2013-yilgacha Polshaning Katowice shahridagi Shimanovski akademiyasida professor boʻlib ishlagan. Anna 2018-yilning oktyabr oyida Vena musiqa va ijro sanʼati universitetining taniqli professori etib tayinlanadi.

Manbalar

Havolalar 

 
 

Yashayotgan insonlar
1965-yilda tugʻilganlar
Toshkent shahrida tugʻilganlar
14-iyulda tugʻilganlar
Toshkentlik musiqachilar
Albina Shagimuratova

Albina Anvarovna Shagimuratova (, 1979-yil 17-oktyabrda tugʻilgan) – rus opera qoʻshiqchisi. Rossiya Federatsiyasida xizmat koʻrsatgan artist (2017.

Hayoti 
Albina Shagimuratova 1979-yil 17-oktyabrda Toshkent shahrida tugʻilgan. Qozon konservatoriyasining vokal fakultetini (2004) va Moskva davlat konservatoriyasining aspiranturasini (2007) tamomlagan. Xyuston Grand Opera studiyasining faxriy bitiruvchisi. Hozirda Moskvadagi Dmitriy Vdovin va Nyu-Yorkdagi Renata Skotto sinflarida oʻqishini davom ettirmoqda.

Faoliyati 
Albina 2004-yildan 2006-yilgacha Moskva K. S. Stanislavskiy va V. I. Nemirovich-Danchenko nomidagi akademik musiqali teatrining solisti boʻlgan. 2006-yildan 2008-yilgacha Xyuston Grand Operasida (AQSh) malaka oshirgan. 2008-yildan M. Jalil nomidagi Tatar akademik davlat opera va balet teatrining solisti boʻladi. 2018-yilda Yannik Nezet-Segin bilan „Queen of the Night“ qoʻshigʻini Deutsche Grammophon uchun yozib olgan. Soʻng, uni Zalsburgda ijro etgan. U Moskvaning Qizil maydonida Jahon kubogining ochilish marosimida va Moskvaning yangi Zaryadye kontsert zalining ochilishida kuylaydi. Ikkala konsert ham Valeriy Gergiev boshchiligida boʻlgan. 2016-yilda Nyu-Yorkdagi Metropolitan operasida Motsartning "Die Entführung aus dem Serail" filmidagi Konstanze roli va BBC Proms’da „Semiramide“ filmidagi bosh roli debyuti boʻlgan. Albina Shagimuratova Glinka nomidagi xalqaro tanlovning hakamlar hay’ati raisi va Chaykovskiy nomidagi xalqaro tanlovning hakamlar hay’ati aʼzosi.

Mukofotlari 
M. Glinka nomidagi (Chelyabinsk, 2005-yil, 1-oʻrin), Barselonadagi F. Viñas nomidagi (Ispaniya, 2005-yil, 3-oʻrin), P. I. Chaykovskiy nomidagi (Moskva, 2007-yil, 1-oʻrin va oltin medal) xalqaro tanlovlarning laureati.

Tatariston xalq artisti (2009). Gabdulla Toʻqay nomidagi Tatariston Respublikasi Davlat mukofoti laureati (2011).

Rossiya milliy teatrining „Operada ayol roli“ nominatsiyasida „Oltin niqob“ mukofoti laureati (M. Jalil nomidagi Tatar akademik davlat opera va balet teatri spektaklida Lyusiya di Lammermur partiyasini ijro etgani uchun).

Katta teatrning „Ruslan va Lyudmila“ spektaklida Lyudmila rolini, Tatar opera va balet teatrining „Lusiya di Lammermur“ spektaklida Lusiya rolini ijro etgani uchun musiqa tanqidchilarining „Casta Diva“ mukofoti sovrindori.

Manbalar

Havolalar 

 
 Schedule at Operabase

1979-yilda tugʻilganlar
Yashayotgan insonlar
Toshkentda tugʻilganlar
Rossiya Federatsiyasida xizmat koʻrsatgan artistlar
Tatariston xalq artistlari
Mixail Zaxarchenko

Mixail Aleksandrovich Zaxarchenko (1879 – 1953) – sovet olimi, nevropatolog, tibbiyot fanlari doktori, professor, Turkiston universiteti va Toshkent tibbiyot instituti asab kasalliklari kafedrasi va klinikasi mudiri (1930-1939), Oʻzbekiston SSRda xizmat koʻrsatgan fan arbobi(1933).

Tarjimai holi 
Mixail Aleksandrovich Zaxarchenko 1879-yilda tugʻilgan.

1904-yilda Moskva davlat universitetining tibbiyot fakultetida oʻqishni tamomlagan. Tibbiyot boʻyicha amaliyotni professor V. K. Rot klinikasida boshlagan va 1909-yilgacha ordinator boʻlib ishlagan. 1909—1915-yillarda Moskvadagi turli klinikalarda nevropatolog boʻlgan. 1915-yildan 1919-yilgacha Moskva travmatologiya institutida nevropatolog sifatida tibbiy faoliyat bilan shugʻullangan.

1920-yilda V. I. Lenin farmoni bilan Toshkentda yangi tashkil etilgan Turkiston universitetining tibbiyot fakultetiga ishga yuboriladi. Toshkentda asab kasalliklari boʻlimi va klinikasida tashkil etilishida qatnashgan va 1939-yilgacha mudirlik qilgan. 1930-yilda kafedra ham, klinika ham Toshkent tibbiyot instituti tarkibiga kirdi. 1939-yildan boshlab u Essentuki shahrida tibbiyot bilan shugʻullangan va Shimoliy Kavkaz kurortlari guruhida maslahatchi boʻlib ishlagan. Ulugʻ Vatan urushi davrida u harbiy kasalxonalarda asab tizimi shikastlanishi masalalari boʻyicha maslahatchi boʻlgan.

Zaxarchenko miya poyasining qon tomir kasalliklari, yuqumli kasalliklar va asab tizimining shikastlanishlari muammolariga bagʻishlangan 40 ga yaqin ilmiy maqolalar muallifi. Hozirgi vaqtda Vallenberg-Zaxarchenko sindromi (Muqobil sindromlar) deb nomlanuvchi posterior pastki arteriyadagi infarkt sindromini tahlil qilish va tavsiflashga muvaffaq boʻlgan dastlabki shifokorlardan biri boʻlgan. 7 ta, shu jumladan 3 ta doktorlik dissertatsiyasiga ilmiy rahbarlik qilgan. Uning besh nafar shogirdi dissertatsiya himoyasisiz tibbiyot fanlari nomzodi ilmiy darajasiga erishgan.

Tibbiyot hamjamiyatining faol aʼzosi. Toshkent shifokorlar ilmiy jamiyatining taʼsischisi va birinchi raisi, shuningdek, Oʻzbekiston nevropatologlar va psixiatrlar jamiyati raisi, Oʻzbekiston SSR Sogʻliqni saqlash xalq komissarligi ilmiy kengashi aʼzosi boʻlgan.

1953-yilda vafot etgan.

Ilmiy faoliyati 
Maqolalari, monografiyalari:

 Zaxarchenko M. A. Miya poyasining qon tomir kasalliklari, 1-nashr, M., 1911;
 Zaxarchenko M. A. Asab kasalliklari kursi, M.-L. , 1930;
 Zaxarchenko M. A. Miya poyasining qon tomir kasalliklari, Toshkent, 1930;
 Zaxarchenko M. A. Yuqori serebellar arteriya obstruktsiyasi sindromi klinikasi haqida, Oʻzbekiston Sogʻliqni saqlash kengashi, 1938-yil, 3 bet. 3.

Manbalar

Adabiyotlar 

 Gordeeva V. D. Professor M. A. Zaxarchenkoning nevrologik maktabi, kitobda. : Savol, sogʻliqni saqlash tashkilotlari. va asal tarixi. Oʻzbekistonda sogʻliqni saqlash masalalari va tibbiyot tarixi, S. A. Aʼzamxoʻjaeva tahriri ostida, Toshkent, 1968, 70 bet.

Havolalar 

 BME. Zaxarchenko M. A.
Oʻzbekiston Milliy universiteti oʻqituvchilari
Tibbiyot fanlari doktorlari
1953-yilda vafot etganlar
1879-yilda tugʻilganlar
Moskva universiteti tibbiyot fakulteti bitiruvchilari
Vladimir Vanke

Vladimir Aleksandrovich Vanke (1940–2009) – rus olimi, fizika-matematika fanlari doktori. Moskva davlat universiteti radiofizika kafedrasi professori.

Hayoti 
Vladimir Vanke 1940-yil 13-sentabrda Toshkent shahrida tavallud topgan.

Moskva davlat universitetining fizika fakultetini (1964) va aspiranturasini (1967) tamomlagan. Doktorlik dissertatsiyasini himoya qilib, shu yerda ishlagan. 1990-yilda Radiofizika kafedrasiga, 2008-yilda esa fotonika va mikrotoʻlqinlar radiofizikasi kafedrasi kichik ilmiy xodimi, ilmiy xodimi, katta ilmiy xodimi hamda professori lavozimlarida faoliyat olib borgan.

Aleksandrovich Radiofizika, kosmik energiya, quyosh kosmik energiya tizimlarini rivojlantirish boʻyicha mutaxassis boʻlgan.

1970-yillarda Yaponiya koinot tadqiqotlari instituti olimlari Makato Nagatomo Susumi Sasaki bilan birgalikda orbitadagi kuchli quyosh massividan olingan elektr energiyasini mikrotoʻlqinli nurga aylantirilib, Yerga yuboriladigan kosmik elektr stansiyasi modelini ishlab chiqishdi.

Keyinchalik Aleksandrovich ushbu mavzuni hamkasblari boʻlmish professorlar Vladimir Mixaylovich Lopuxin, Vladimir Leonidovich Savvin, Leonid Vasilyevich Leskov bilan birgalikda ishlab chiqdi. Bundan tashqari, Vladimir mikrotoʻlqinli elektronika sohasida tadqiqotlar, shu jumladan siklotron mikrotoʻlqinli energiya konvertorini yaratish bilan shugʻullangan.

Vladimir 1996-yildan Moskva davlat universiteti rektorati huzurida tashkil etilgan fakultetlararo hamda fanlararo magnit tomografiya va spektroskopiya markazida yetakchi ilmiy xodim boʻlib faoliyat yuritgan.

Vanke fizika-matematika fanlari doktori boʻlgan (1980).

Vladimir Vanke 2009-yil 27-avgustda Moskva shahrida vafot etgan. U Rogojskoe qabristonida (1-uyda) oilaviy qabrga dafn etilgan.

Insholari 
Vanke, Lopuxin va Savvin „Problemi solnechnix kosmicheskix elektrostansiy“ (1977) va „Sverxmaloshumyashiye usiliteli siklopotyunnix voln“ (1969) nomli oʻzlarining ilmiy ishlarini chop etishgan.

Manbalar 
Moskvada vafot etganlar
2009-yilda vafot etganlar
27-avgustda vafot etganlar
Toshkentda tugʻilganlar
1940-yilda tugʻilganlar
13-sentyabrda tugʻilganlar
Gleb Vanag

Gleb Alekseyevich Vanag (1922-yil 26-aprel – 1991-yil 13-noyabr) Chkalov nomidagi Novosibirsk aviatsiya zavodi direktori. Sotsialistik Mehnat Qahramoni, SSSR Davlat mukofoti laureati.

Tarjimai holi 
Gleb Vanag 1922-yil 26-aprelda Toshkent shahrida ishchi oilasida tavallud topgan. 1940-yilda 12-sonli maktabning 10-sinfini tamomlagan. Qozon aviatsiya instituti ustaxonalarida elektrik boʻlib ishlagan.

Gleb 1950-yilda Qozon aviatsiya institutini tamomlagan. 1950–1962-yillarda V. P. Chkalov nomidagi Novosibirsk aviatsiya zavodida katta muhandis, mexanik, qator boshligʻi, boshliq oʻrinbosari va parvoz-sinov stansiyasi boshligʻi boʻlib ishlagan. MiG-15, MiG-17, MiG-19, Su-9 reaktiv qiruvchilari samolyotlarini sinovdan oʻtkazishda ishtirok etdi.

1962–1963-yillarda Novosibirsk Elektragregat zavodi direktori lavozimida faoliyat olib borga. 1963–1964-yillarda-Gʻarbiy Sibir Sovnarxozining agregat qurilishi boshqarmasi boshligʻi boʻlib ishlagan.

1964–1982-yillarda V. P. Chkalov nomidagi Novosibirsk aviatsiya zavodi direktori boʻlgan. Uning rahbarligi davrida korxonaning ijtimoiy bazasi faol rivojlandi. Ishchi xodimlar uchun uylar, profilaktoriyalar, V. P. Chkalov nomidagi madaniyat saroyi qurildi.

Besh yillik rejani amalga oshirishdagi alohida xizmatlari uchun Vanag Gleb Alekseyevich 1971-yil 26-apreldagi SSSR Oliy Soveti Prezidiumining farmoni bilan Sotsialistik mehnat qahramoni unvoni, Lenin ordeni va „Oʻroq va bolgʻa“ oltin medali bilan taqdirlandi.

Gleb 1975–1980-yillarda RSFSR Oliy Kengashi deputati etib saylandi. Gleb Aleksandrovich Novosibirskda yashagan. U 1991-yil 13-noyabrda vafot etgan va Novosibirskdagi Zayeltsovskoye qabristoniga dafn etilgan.

Mukofotlari 
Vanag 2 ta Lenin ordeni, Oktyabr inqilobi ordeni, „Shon-sharaf belgisi“ ordeni va medallar bilan taqdirlangan. SSSR Davlat mukofoti sovrindori.

Xotirasi 
V. P. Chkalov nomidagi Novosibirsk APO maʼmuriy binosiga Qahramon xotirasiga yodgorlik lavhasi oʻrnatilgan.

Manbalar 

Hurmat Belgisi ordeni sohiblari
Oktabr Inqilobi ordeni sohiblari
Lenin ordeni sohiblari
Sotsialistik Mehnat Qahramonlari
1991-yilda vafot etganlar
13-noyabrda vafot etganlar
Toshkentda tugʻilganlar
1922-yilda tugʻilganlar
26-aprelda tugʻilganlar
Rustam Madumarov

Rustam Tojiddinovich Madumarov (Рустам Тожиддинович Мадумаров, 1976-yil 26-mart, Toshkent shahri) – oʻzbekistonlik sobiq qoʻshiqchi va tadbirkor. „Dado“ musiqiy guruhi aʼzosi. Oʻzbekistonning birinchi prezidenti Islom Karimovning katta qizi Gulnora Karimovaning fuqaroviy eri boʻlgan. Karimova bilan birga yirik moliyaviy jinoyatlarda aybdor deb topilgan. 2016-yilda Panama hujjatlarida keltirilgan 104 nafar oʻzbekistonlik ofshor egalaridan biri.

Bolaligi va taʼlim 
1977-yil 26-martda Toshkent shahrida tugʻilgan. Millati tojik. Yunusobod tumanidagi 240-maktabda oʻqigan. 1998-yilda Toshkent axborot texnologiyalari universitetini tugatgan. Universitetda oʻqish bilan birga ishlab chiqarish korxonasi ishchisi boʻlgan.

Musiqiy faoliyati 

1996—1999-yillarda „Anor“ musiqiy guruhining aʼzosi boʻlgan. 1999-yilda akasi Alisher Madumarov bilan birga „Dado“ musiqiy guruhiga asos solgan.

Tadbirkorlik faoliyati va jinoyat ishi 
Gulnora Karimova yordamida, Alisher Madumarov, Gayane Avakyan bilan birgalikda media mahsulotlar ishlab chiqarish va savdosiga ixtisoslashgan „Nirvana“, „Terra Group“, „Prime Media“, „Gamma Promotion“ shirkatlariga asos solgan.

2014-yil 17-fevral kuni qamoqqa olingan. Oʻzbekiston Respublikasi Bosh prokuraturasi tomonidan jinoiy faoliyatdan kelgan daromadlarni legallashtirish, soliq toʻlashdan boʻyin tovlash hamda millionlab dollar qiymatga ega mulkni oʻgʻirlash aybi bilan jinoiy ish qoʻzgʻatilgan. Bosh prokuratura tergov davomida Madumarov yetakchilik qilgan uyushgan jinoiy guruhning 12 davlat hududida bir yarim milliard dollarga yaqin „legallashtirilgan mablagʻi“ aniqlanganini eʼlon qilgan. 2017-yil 24-may kuni Harbiy sud qarori bilan 10 yillik qamoq jazosiga hukm qilingan. Keyinchalik uning jazo muddati olti yilga qisqartirilgan. 2023-yilning boshlarida ozodlikka chiqqan. Shu yil 1-oktyabr kunida Rustam Madumarov Gonkongda qamoqqa olingani aytilgan.

Shaxsiy hayoti 
2000-yildan buyon Oʻzbekistonning birinchi prezidenti Islom Karimovning katta qizi Gulnora Karimova bilan yaqin aloqalarda boʻlgani, Karimova bilan 2008-yilda qisqa muddat rasman nikohda boʻlganligi aytiladi.

Manbalar 

Oʻzbek qoʻshiqchilari
Oʻzbekiston tojiklari
Oʻzbekiston jinoyatchilari